Yesterday hevi ren long Papoua New Guinea i bin distebem kalafuf tradtional welkam seremoni mo opening blong 21st Melanesian Spearhead Group Leaders Summit long Port Moresby . Opening ino ino bin save tekem ples autsaed be hemi insaed long Sir John Guise Indoor Sport Stadium. Opening seremoni long yesterday tuesday 13 February hemi lukim ol tsif mo pipol long wan wan province oli givim bigfala hip blong lokol kakae wetem ol bigfala olsem mit igo long ol lida blong MSG kantri. Praem Minista nao Charlot Salwai hemi risivim kakae ia long nem blong foreign minista Ralph Regenvanu, delegesen blong hem mo pipol blong Vanuatu. Evri lida lida blong MSG kamtri oli stap long Port Moresby be praem minista blong Fiji nao, hemi no stap. Hemi sendem foreign minista blong hem, Ratu Inoke Kebuabola. Opening seremoni long yestede hemi new praem minista blong Solomon Islands, Rick Nelson Houenipwela hemi handem ova chairmanship igo long praem minista blong PNG, Peter O'Neil. Mr Houenipwela i talem tankiu long olgeta memba kantri blong mekem se MSG i save laef kasem tede. Mr O'Neil hemi presem ol foma lida blong Melanesia olsem Late Fr Walter Lini blong oli stanemap MSG. Hemi talem vision blong ol foma lida ia nao, hemi ol lida blong tede oli save stap tede long Port Moresby. Mr O'Neil i talem se evri lida oli kat big responsabiliti blong wok tugeta for prosperiti blong pipol blong Melanesia. Hemi talem se MSG ikat ol challenge olsem finance mo climate change be hemi achivem plande developmen tu olsem regional pis kiping misen blong RAMSI long Solomon Islands. Tede wednesday 14 February long tede moning ol lida bae oli kat Retreat blong olgeta long The Stanley Hotel long Port Moresby nomo. Bae tede afternoon bae ikat MSG Leaders Plenary folem wetem statement we bae hemi kam long ol MSG Leaders , Associate Members, observers mo invited guest. Bae ikat press conference blong ol MDG leaders. Closing seremoni blong 21st MSG LEADERS bae hemi stap tede naet Airways Hotel. Big toktok o tim blong MSG leaders Summit long yia ia hemi " Strengthenning Trade and Sustainable Development for an Inclusive Melanesia".
tpi_Latn